परीक्षाओं को लेकर केंद्र अधीक्षकों को दिए जरूरी दिशा-निर्देश
भास्कर न्यूज | अम्बाला सिटी
सिटीकेपीकेआर जैन कन्या वरिष्ठ माध्यमिक विद्यालय में सीनियर सेकेंडरी सेकेंडरी और मुक्त विद्यालय परीक्षा के स्टेशनरी बैग केंद्र अधीक्षकों को वितरित किए गए। आगामी 7 मार्च से हरियाणा विद्यालय शिक्षा बोर्ड द्वारा परीक्षाओं का आयोजन किया जाएगा।
जानकारी देते हुए जिला शिक्षा अधिकारी उमा शर्मा ने बताया कि परीक्षा के सुचारु संचालन के लिए जिला प्रशासन की तरफ से एडीसी आरके सिंह, एसडीएम सुभाष सिहाग ने अम्बाला जिला में परीक्षाओं को शांतिपूर्वक और नकल रहित संपन्न करवाने के लिए सभी केंद्र अधीक्षकों को दिशा-निर्देश दिए। उन्होंने बताया कि परीक्षा के सुचारु संचालन के लिए डीसी प्रभजोत सिंह द्वारा धारा 144 लगा दी गई है। जिला में 72 परीक्षा केंद्र बनाए गए हैं। इन परीक्षा केंद्र का निरीक्षण करने के लिए डीसी द्वारा सभी उप मंडल अधिकारी, जिला शिक्षा अधिकारी, खंड शिक्षा अधिकारी के उड़नदस्ते का गठन भी किया गया।
hin_Deva mai_Deva hin_Deva hin_Deva